ιτανιοι πολιν οικουντες επιθαλασσιον και χωραν εχοντες προγονικην γειτονουσαν τωι του διος του δικταιου ιερωι εχοντες δε και νησους και νεμομενοι εν αις και την καλουμενην λευκην θλιβομενοι κατα τινας καιρους υπο των παροροντων πραισιων επεσπασαντο χαριν βοηθειας και φυλακης της τε πολεως και της χωρας ετι δε και των νησων τον αιγυπτου βασιλευσαντα πτολεμαιον ως τα παρατεθεντα ημιν περι τουτων γραμματα περιειχεν και τουτωι τωι τροπωι διακατειχον τους προειρημενους τοπους. τελευτησαντος δε του φιλομητορος βασιλεως πτολεμαιου και των αποσταλεντων υπ αυτου χαριν του συντηρειν ιτανιοις την τε χωραν και τας νησους απαλλαγεντων ουτως ιτανιοι και τηι απο των φιλων ευνοιαι συνχρωμενοι διεφυλασσον τα καθ εαυτους. ενσταντος δε κατα την κρητην πολεμου και μειζονος ανειρημενης δε ηδη και της πραισιων πολεος της κειμενης ανα μεσον ιτανιων τε και ιεραπυτνιων ουτως ιεραπυτνιοι της τε νησου και της χωρας αμφισβητειν ιτανιοις επεβαλοντο φαμενοι την μεν χωραν ειναι ιεραν του ζηνος του δικταιου την δε νησον προγονικην εαυτων υπαρχειν. των δε παρα ρωμαιων πρεσβευτων των περι σερουιον σολπικιον παραγενομενων εις κρητην και του πολεμου λυσιν λαβοντος κατηντησαν και ιτανιοι επι την συνκλητον δοθεισης δε της ημετερας πολεος προτερον τε και νυν και του δογματος περιεχοντος ον τροπον εκατεροι ταυτην την χωραν και την νησον περι ου η πραξις ενεστηκε κατεσχηκοτες ειησαν τηι προ του ημεραι η ο πολεμος εν αυτοις ηρξατο ου πολεμου ενεκεν σερουιος σολπικιος κακεινη η πρεσβεια εις κρητην απεσταλησαν οπως ουτως κρινωσιν αυτους εχειν κατεχειν τε καρπιζεσθαι τε εξειναι εγνωμεν εκ της υφ εκατερων γενηθεισης δικαιολογιας την χωραν [τη]ν υπο την διαμφισβητησιν ηγμενην διακατεσχημενην τε υπο ιτανιων καθοτι προεκτεθειμεθα εω[ς] του τον προδιασεσαφημενον πολεμον γενηθηναι ουσαν δε και απο της αρχης ιτανιων καθ[ο]τι και [οι επιδειχ]θεντες ημιν υφ εκατερων περιορισμοι της χωρας εμηνυον. η δε συνκλητος εδογματισε [οπως την χωραν και την νησον πολ]ε[μου αρ]χην ελομενου διακατεσχομεν ινα ουτως κατε[χω]μεν πραξιν στρατηγου ειναι και οπως λαιλιος δημον δω τον εν ημιν κρινουντα. λοθεντος δε ημιν του μαγνητων δημου και γαιου λαιλιου υπατου γραψαντος [πρ]ος τον δημον τον μαγνητων [----------------------] και την επιστολην την υπ αυ[τ]ου [γ]ραφεισαν εμ μη[νι ----------------------------] δε ως υφ ημων τε κακεινων ομολογον εγενηθη [-------------------------] ισαντι την νησον την καλουμενην λευκην και την χωραν [---------------------------------]ος ο δημος ο μαγνητων εκρινε κατα το δο[γμα της συνκλητου υπ] ιτανιων [προγο]νικας ουσας καρπιζεσθαι κυριως.
Crete, E. — Itanos (Eremoupoli Seteias) — 112/1 BC — IC III iv 10, ll. 20-28
 112/1 BC 